Esko Vaartela

Esko Kalervo Vaartela (vuoteen 1935 Vilkman; 3. maaliskuuta 1927 Helsinki – 26. toukokuuta 1983 Sofia, BulgariaKuolleita (maksullinen artikkeli) Helsingin Sanomat 28.5.1983, HS Aikakone. Viitattu 21.4.2018.) oli suomalainen diplomaatti, koulutukseltaan valtiotieteiden maisteri. Hän oli Itä-Berliinissä pääkonsuli ja kaupallisen edustuston päällikkö 1969–1973 ja suurlähettiläs 1973–1974, ulkoministeriön neuvotteleva virkamies 1974–1979 ja suurlähettiläs Sofiassa 1979–1983.Facta 2001, 17. osa, palsta 499. WSOY, 1985.

Vaartela aloitti uransa tilastollisen päätoimiston toimistosihteerinä 1950–1951 ja oli sen jälkeen pääesikunnan ulkomaanosaston toimistosihteeri 1952–1954, ulkoasiainministeriön avustaja 1954–1956, lähetystöavustaja Pariisissa 1956–1958, 2. luokan lähetystösihteeri Bernissä 1958–1960, ulkoasiainministeriön jaostosihteeri 1960–1962, 1. luokan lähetystösihteeri Kööpenhaminassa 1962–1964 ja ulkoasiainministeriön jaostopäällikkö 1965–1969.Kuka kukin on 1978 (Runeberg.org)

 Lähteet 

Luokka:Suomen suurlähettiläät
Luokka:Vuonna 1927 syntyneet
Luokka:Vuonna 1983 kuolleet